**ŠIAULIŲ LOPŠELIS – DARŽELIS „EGLUTĖ“**

**Aiškinamasis raštas**

**prie 2020 m. finansinių ataskaitų**

1. **BENDROJI DALIS**
	1. Šiaulių lopšelis – darželis „Eglutė“ yra viešasis juridinis asmuo, turintis sąskaitą banke ir antspaudą su savo pavadinimu. Lopšelio – darželio buveinės adresas: K.Korsako g. 6a, Šiauliai, Lietuvos Respublika; tel.: (8 41) 55 22 27. Lopšelis – darželis 1994 m. spalio mėn. 11 d. įregistruotas Juridinių asmenų registre (registravimo pažymėjimo Nr. 017276). Įstaigos kodas – 190529919.
	2. Lopšelis – darželis yra biudžetinė įstaiga, finansuojama iš Šiaulių miesto savivaldybės biudžeto ir Lietuvos Respublikos valstybės biudžeto.
	3. Lopšelio – darželio savininkė yra Šiaulių miesto savivaldybė.
	4. Kontroliuojamų ir asocijuotų subjektų lopšelis – darželis neturi.
	5. Vidutinis darbuotojų skaičius įstaigoje per ataskaitinį laikotarpį – 49, iš jų 25 pedagoginiai darbuotojai ir 24 kiti darbuotojai.
	6. Svarbi sąlyga, veikianti lopšelio – darželio veiklą, yra savininko teises ir pareigas įgyvendinančios institucijos – Šiaulių miesto savivaldybės tarybos sprendimai.
	7. Lopšelis – darželis vykdo Švietimo prieinamumo ir kokybės užtikrinimo programą. Pagrindinė įstaigos veiklos rūšis – ikimokyklinio amžiaus vaikų ugdymas.
	8. Lopšelio – darželio finansinės ataskaitos teikiamos už pilnus 2020 metus.
	9. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais ir euro centais.
2. **APSKAITOS POLITIKA**
	1. Lopšelio – darželio „Eglutė“ parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.
	2. Įstaigos apskaitos politika yra parengta, vadovaujantis VSAFAS ir pavyzdiniu biudžetinių įstaigų apskaitos vadovu, patvirtintu 2018 m. gruodžio mėn. 21 d. direktoriaus įsakymu Nr. V-59. Lopšelio – darželio apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.

**Apskaitos politikos nuostatos**

**Nematerialusis turtas**

* 1. Nematerialusis turtas yra pripažįstamas, jei atitinka 13-ajame VSAFAS „Nematerialusis turtas“ pateiktą sąvoką ir nematerialiajam turtui nustatytus kriterijus.
	2. Nematerialusis turtas pirminio pripažinimo metu apskaitoje yra registruojamas įsigijimo savikaina.
	3. Finansinėse ataskaitose nematerialusis turtas yra rodomas įsigijimo savikaina, atėmus sukauptą amortizacijos ir nuvertėjimo, jei jis yra, sumą.
	4. Nematerialiojo turto amortizacija skaičiuojama, vadovaujantis Šiaulių miesto savivaldybės ir jai pavaldžių biudžetinių ir viešųjų įstaigų ilgalaikio turto nusidėvėjimo (amortizacijos) normatyvais (Šiaulių miesto savivaldybės tarybos 2020 m. lapkričio 5 d. sprendimas Nr. T-400) .
	5. Įstaigoje taikomas tiesiogiai proporcingas (tiesinis) amortizacijos skaičiavimo metodas.

**Ilgalaikis materialusis turtas**

* 1. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir 12-ajame VSAFAS „Ilgalaikis materialusis turtas“ nustatytus ilgalaikio materialiojo turto pripažinimo kriterijus.
	2. Lopšelyje – darželyje ilgalaikis materialusis turtas pagal pobūdį skirstomas į šias pagrindines grupes:
* pastatai (negyvenamieji pastatai);
* baldai ir biuro įranga;
* kompiuteriai ir jų įranga;
* kita biuro įranga;
* kiti statiniai;
* kitos mašinos ir įrenginiai.
	1. Įsigytas ilgalaikis materialusis turtas pirminio pripažinimo metu apskaitoje yra registruojamas įsigijimo savikaina.
	2. Po pirminio pripažinimo ilgalaikis materialusis turtas finansinėse ataskaitose rodomas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą.
	3. Ilgalaikio materialiojo turto nusidėvėjimas skaičiuojamas, vadovaujantis Šiaulių miesto savivaldybės ir jai pavaldžių biudžetinių ir viešųjų įstaigų ilgalaikio turto nusidėvėjimo (amortizacijos) normatyvais (Šiaulių miesto savivaldybės tarybos 2020 m. lapkričio 5 d. sprendimas Nr. T-400 ).
	4. Įstaigoje taikomas tiesiogiai proporcingas (tiesinis) nusidėvėjimo skaičiavimo metodas.

**Atsargos**

* 1. Atsargos pripažįstamos ir registruojamos apskaitoje, jei jos atitinka atsargų apibrėžimą, pateiktą 8-ajame VSAFAS „Atsargos“.
	2. Pirminio pripažinimo metu atsargos įvertinamos įsigijimo savikaina.
	3. Finansinėse ataskaitose atsargos rodomos įsigijimo savikaina ar grynąją galimo realizavimo verte, atsižvelgiant į tai, kuri iš jų mažesnė.
	4. Lopšelyje – darželyje atsargos skirstomos į šias grupes:
* maisto produktai;
* medžiagos ir žaliavos;
* ūkinis inventorius (atiduotas naudoti).
	1. Atiduoto naudoti ūkinio inventoriaus vertė iš karto įtraukiama į sąnaudas.
	2. Naudojamo ūkinio inventoriaus kiekinė ir vertinė apskaita kontrolės tikslais tvarkoma nebalansinėje sąskaitoje.

**Gautinos sumos**

* 1. Gautinos sumos pirminio pripažinimo metu yra įvertinamos įsigijimo savikaina.
	2. Finansinėse ataskaitose gautinos sumos rodomos įsigijimo savikaina, atėmus nuvertėjimo, jei jis yra, nuostolius.

**Pinigai ir pinigų ekvivalentai**

* 1. Pinigus sudaro pinigai banko sąskaitose.

**Finansavimo sumos**

* 1. Finansavimo sumos pripažįstamos ir registruojamos apskaitoje, jei atitinka 20-ojo VSAFAS „Finansavimo sumos“ pateiktą sąvoką ir kriterijus.
	2. Lėšos, kurias lopšelis – darželis pervedė į biudžetą ir gavo iš biudžeto atgal (pagal spec. programą paslaugų pardavimo pajamos), nėra laikomos finansavimo sumomis.
	3. Finansavimo sumos – iš valstybės biudžeto, savivaldybės biudžeto ir kitų šaltinių gauti arba gautini pinigai arba kitas turtas, skirti įstaigos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti.
	4. Finansavimo sumos pagal paskirtį skirstomos į:
* finansavimo sumos nepiniginiam turtui įsigyti;
* finansavimo sumos kitoms išlaidoms kompensuoti.
	1. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.
	2. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, kurios nepriskiriamos nepiniginiam turtui įsigyti.
	3. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**Įsipareigojimai**

* 1. Įsipareigojimai apskaitoje pripažįstami tik tada, kai yra įvykdomos visos sąlygos, nustatytos įsipareigojimui atsirasti ir lopšelis - darželis prisiima įsipareigojimą sumokėti pinigus ar atsiskaityti kitu finansiniu turtu pagal 17-ąjį VSAFAS „Finansinis turtas ir finansiniai įsipareigojimai“, 18-ąjį VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ ir 19-ojo VSAFAS „Nuoma, finansinė nuoma (lizingas) ir kitos turto perdavimo sutartys“ nuostatas.
	2. Įsipareigojimus lopšelis – darželis pripažįsta įsigijimo savikaina.
	3. Įsipareigojimai apskaitoje registruojami pagal sąskaitas faktūras, perdavimo ir priėmimo aktus, žiniaraščius, buhalterines pažymas ar kitus jų pagrindimo dokumentus.

**Pajamos**

* 1. Finansavimo pajamos pripažįstamos atsižvelgiant į 20-ojo VSAFAS „Finansavimo sumos“ nuostatas.
	2. Finansavimo pajamos pripažįstamos pagal kaupimo principą – gautos finansavimo sumos arba jų dalys pripažįstamos pajamomis tais laikotarpiais, kuriais padarytos sąnaudos.
	3. Pajamos, išskyrus finansavimo pajamas, pripažįstamos tik tuomet, kai tenkinamos visos sąlygos, nustatytos 10-ajame VSAFAS „Kitos pajamos“.
	4. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t.y. kurį suteikiamos paslaugos ar parduodamas turtas, nepriklausomai nuo pinigų gavimo momento.
	5. Pajamos įvertinamos ir finansinėse ataskaitose rodomos tikrąja verte.

**Sąnaudos**

* 1. Sąnaudos pripažįstamos ir apskaitoje registruojamos tą ataskaitinį laikotarpį, kurį jos buvo padarytos, t.y. kai uždirbamos su jomis susijusios pajamos, neatsižvelgiant į pinigų išleidimo laiką, kaip nustatyta 11-ajame VSAFAS „Sąnaudos“.
	2. Sąnaudos įvertinamos tikrąja verte. Paprastai atsiskaitymai atliekami pinigais arba jų ekvivalentais, todėl sąnaudų dydis įvertinamas sumokėta arba mokėtina pinigų arba jų ekvivalentų suma.
	3. Pagal veiklos rūšis išskiriamos šios sąnaudų grupės:
* pagrindinės veiklos sąnaudos;
* kitos veiklos sąnaudos;
* finansinės ir investicinės veiklos sąnaudos.
	1. Pagrindinės veiklos sąnaudos pagal pobūdį skirstomos į šias grupes:
* darbo užmokesčio sąnaudos;
* socialinio draudimo sąnaudos;
* ilgalaikio turto nusidėvėjimo ir amortizacijos sąnaudos:
	+ ilgalaikio nematerialiojo turto amortizacijos sąnaudos;
	+ ilgalaikio materialiojo turto nusidėvėjimo sąnaudos;
* komunalinių paslaugų ir ryšių sąnaudos:
	+ šildymo sąnaudos;
	+ elektros energijos sąnaudos;
	+ vandentiekio ir kanalizacijos sąnaudos;
	+ ryšių paslaugų sąnaudos;
	+ aprangos ir patalynės skalbimo sąnaudos;
* kvalifikacijos kėlimo sąnaudos;
* paprastojo remonto ir eksploatavimo sąnaudos;
* nuvertėjimo sąnaudos;
* nurašytų sumų sąnaudos;
* sunaudotų atsargų savikaina:
	+ sunaudotų medžiagų ir žaliavų savikaina;
	+ sunaudoto ūkinio inventoriaus savikaina;
	+ sunaudotų maisto produktų savikaina;
* kitų paslaugų sąnaudos.
	1. Finansinės ir investicinės veiklos sąnaudas sudaro:
* baudų ir delspinigių sąnaudos.

**Turto nuvertėjimas**

* 1. Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“, 22-ajame VSAFAS „Turto nuvertėjimas“.

**Įvykiai, pasibaigus ataskaitiniam laikotarpiui**

* 1. Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai, pasibaigus ataskaitiniam laikotarpiui“.
	2. Atsižvelgiant į poataskaitinių įvykių poveikį įstaigos ataskaitinio laikotarpio finansinei būklei, veiklos rezultatams ir pinigų srautams, įstaigos ataskaitinio laikotarpio finansinės ataskaitos turi būti koreguojamos arba ne.

**Informacijos pagal segmentus pateikimas**

* 1. Informacijos apie segmentus pateikimo finansinių ataskaitų rinkinyje tvarka ir principai nustatyti 25-ajame VSAFAS „Segmentai“.
	2. Buhalterinė apskaita tvarkoma pagal segmentus. Segmentai – viešojo sektoriaus subjekto veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją.

**Apskaitos politikos keitimas**

* 1. Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
	2. Pasirinkta apskaitos politika taikoma nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

**Apskaitinių įverčių keitimas**

* 1. Apskaitinių įverčių keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
	2. Apskaitos politika laikomas pasirinktas apskaitos metodas (pvz. nusidėvėjimas skaičiuojamas tiesiniu metodu), o apskaitiniu įverčiu laikoma pasirinkta apskaičiavimo taisyklė (pvz. konkretūs nusidėvėjimo normatyvai).

**Apskaitos klaidų taisymas**

* 1. Apskaitos klaidų taisymo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.
1. **PASTABOS**

**Nematerialusis turtas**

* 1. Informacija apie nematerialiojo turto balansinės vertės pagal grupes pasikeitimą per 2020 m. pateikta pagal 13-ojo VSAFAS 1 priede nustatytą formą (likutinė vertė 0,00Eur.).
	2. Lopšelis – darželis turi programinę įrangą (įsigijimo vertė sudaro - 855,25 Eur.) .
	3. Informacija apie nematerialiojo turto balansinės vertės pasikeitimą per ataskaitinį laikotarpį pateikiama pagal 13 VSAFAS 1 priedo formą.
	4. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, ir turto, kuris nebenaudojamas įstaigos veikloje, nėra.
	5. Naujo turto, įsigyto perduoti, ir patikėjimo teise perduoto kitiems subjektams turto įstaigoje nėra.

**Ilgalaikis materialusis turtas**

* 1. Ilgalaikio materialiojo turto apskaitos politika nustatyta Apskaitos vadove, patvirtintame 2018 m. gruodžio 21 d. direktoriaus įsakymu Nr. V-59, trumpai aprašyta šio rašto Apskaitos politikos nuostatų dalyje.
	2. Lopšelyje – darželyje yra šios ilgalaikio materialiojo turto grupės, kurioms nustatytas naudingo tarnavimo laikas:

| **Eil. Nr.** | **IMT grupės pavadinimas** | **Naudingo tarnavimo laikas metais** |
| --- | --- | --- |
| **1.** | Pastatai |
| 1.1. | Įstaigos pastatas (kapitalinis mūrinis) | 90 |
| **2.**  | Baldai ir biuro įranga |
| 2.1 | Baldai | 12 |
| 2.2 | Kompiuteriai ir jų įranga | 5 |
| 2.3 | Kopijavimo ir dokumentų dauginimo priemonės | 7 |
| 2.4 | Kita biuro įranga | 8 |
| 3. | Kitas ilgalaikis materialusis turtas |
| 3.1 |  Muzikos instrumentai | 20 |
| 3.2 |  Ūkinis inventorius ir kiti reikmenys | 5 |
| 3.3 |  Kitas ilgalaikis materialusis turtas | 10 |
| **4.** | **Mašinos ir įrenginiai** |
| 4.1. | Kitos mašinos ir įrenginiai | 10 |
| **5**. | **Kiti statiniai** | 15 |
| 5.1. | Metaliniai statiniai | 40 |

* 1. **P04** Informacija apie ilgalaikio materialiojo turto balansinės vertės pagal grupes pasikeitimą per 2020 m. pateikta pagal 12-ojo VSAFAS 1 priede nustatytą formą (351398,28 Eur ).
	2. Įstaigos ilgalaikio materialiojo turto apskaitoje turto nuvertėjimo nėra.
	3. Lopšelyje – darželyje yra turto, kuris yra visiškai nudėvėtas, tačiau vis dar naudojamas veikloje. Lentelėje pateikti ilgalaikio materialiojo turto daiktai ir jų įsigijimo savikaina.

|  |  |  |  |
| --- | --- | --- | --- |
| **Eil. Nr.** | **IMT pavadinimas** | **Inventoriaus Nr.** | **IMT įsigijimo savikaina, Eur.** |
| 1. | Svetainės komplektas “Jotulė“ | 00047 | 305,55 |
| 2. | Vaza | 00048 | 305,55 |
| 3. | Pianinas  | 00076 | 449,49 |
| 4. | Pianinas „Ryga“ | 00080 | 327,27 |
| 5. | Kompiuteris „Duron“ | 00090 | 322,93 |
| 6. | Virtuvėlė | 00105 | 324,66 |
| 7. | Faksas „Canon“ | 00102 | 313,95 |
| 8. | Spinta šaldymo SCH 400 | 00108 | 970,52 |
| 9. | Baldų komplektas | 00109 | 724,05 |
| 10. | Marmitas VP | 00110 | 873,49 |
| 11. | Mėsos malimo mašina | 00115 | 669,31 |
| 12. | Darbo stalas ST-16/7 | 00116 | 357,39 |
| 13. | Kompiuteris „Intel“ | 00121 | 579,24 |
| 14. | Kompiuteris „Intel“ | 00122 | 579,24 |
| 15. | Kompiuteris „Itel Core“ | 00129 | 672,79 |
| 16. | Kompiuteris „ACER“ | 00133 | 519,00 |
| 17. | Kompiuteris ACER | 00141 | 500,00 |

* 1. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, įstaigoje nėra.
	2. Turto, kuris nebenaudojamas veikloje, ir turto, kuris laikinai nenaudojamas įstaigos veikloje, nėra.
	3. Žemės ir pastatų, kurie nenaudojami įprastinėje veikloje ir laikomi vien tiktai pajamoms iš nuomos taip pat nėra.
	4. Turto, įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis nėra pasibaigęs, nėra.
	5. Sutarčių, pasirašytų dėl ilgalaikio materialiojo turto įsigijimo ateityje paskutinę ataskaitinio laikotarpio dieną, nėra.
	6. Ilgalaikio materialiojo turto, priskirto prie žemės, kilnojamųjų, nekilnojamųjų kultūros vertybių grupių, nėra.

**Atsargos**

* 1. **P08** Informacija apie atsargų balansinės vertės pasikeitimą per 2020 m. pateikta pagal 8-ojo VSAFAS 1 priede nustatytą formą (407,57 Eur)
	2. Įstaigos atsargų apskaitoje turto nuvertėjimo nėra.
	3. Trečiųjų asmenų laikomų atsargų nėra.
	4. Atsargų likutį ataskaitinio laikotarpio pabaigoje sudaro maisto produktų likutis maisto sandėlyje.

**Išankstiniai apmokėjimai**

* 1. Išankstinių apmokėjimų įstaigoje nėra.

**Per vienerius metus gautinos sumos**

* 1. **P10** Informacija apie per vienerius metus gautinas sumas pateikta pagal 17-ojo VSAFAS 7 priede nustatytą formą (61360,55 Eur).
	2. **P10** Gautinas sumas už suteiktas paslaugas (FBA, eil. Nr. C.III.4) sudaro tėvų įmokos už ugdytinių išlaikymą įstaigoje – 913,73 Eur.
	3. **P10** Sukauptas gautinas sumas (FBA, eil. Nr. C.III.5) sudaro sumos kreditiniam įsiskolinimui, kuris bus apmokėtas iš finansavimo sumų, ir sukauptam atostogų rezervui padengti – 60446,82 Eur.

**Pinigai ir pinigų ekvivalentai**

* 1. Informacija apie pinigus ir pinigų ekvivalentus pateikta pagal 17-ojo VSAFAS 8 priede nustatytą formą .
	2. **P11** Pinigų likutį ataskaitinio laikotarpio pabaigoje (FBA, eil. Nr. C.V.) sudaro pinigų likutis banko sąskaitose – 4830,70 Eur, iš jų:
* paramos lėšos – 3535,25 Eur.
* tėvų įmokų lėšos – 1295,45 Eur.

**Finansavimo sumos**

* 1. Informacija apie finansavimo sumas pagal finansavimo šaltinį, paskirtį ir jų pokyčius per ataskaitinį laikotarpį pateikta pagal 20-ojo VSAFAS 4 priede nustatytą formą.
	2. Informacija apie finansavimo sumų likučius pateikta pagal 20-ojo VSAFAS 5 priede nustatytą formą.
	3. P12 Finansavimo sumas iš valstybės biudžeto (FBA, eil. Nr. D.I.) sudaro gautos finansavimo sumos nepiniginiam turtui įsigyti, lygios ilgalaikio materialiojo turto likutinei vertei (1100,00 Eur).
	4. P12 Finansavimo sumas iš savivaldybės biudžeto (FBA, eil. Nr. D.II.) sudaro gautos finansavimo sumos nepiniginiam turtui įsigyti, lygios ilgalaikio materialiojo turto likutinei vertei (345917,17 Eur).
	5. P12 Finansavimo sumas iš kitų šaltinių (FBA, eil. Nr. D.IV.) sudaro gautos finansavimo sumos nepiniginiam turtui įsigyti, lygios ilgalaikio materialiojo turto likutinei vertei (1248,87 Eur) ir paramos lėšų likučiui banko sąskaitoje (3535,25 Eur).

 **Įsipareigojimai**

* 1. Informacija apie kai kurias trumpalaikes mokėtinas sumas pateikta pagal 17-ojo VSAFAS 12 priede nustatytą formą.
	2. Informacija apie įsipareigojimų dalį nacionaline ir užsienio valiutomis pateikta pagal 17-ojo VSAFAS 13 priede nustatytą formą.
	3. **P17** Tiekėjams mokėtinas sumas (FBA, eil. Nr. E.II.9) sudaro kreditinis įsiskolinimas (įsiskolinimo duomenys pateikti lentelėje).
	4. Su darbo santykiais susijusius įsipareigojimus (FBA, eil. Nr. E.II.10) sudaro kreditinis įsiskolinimas VSDF (įsiskolinimo duomenys pateikti lentelėje).

| **Eil. Nr.** | **Kreditoriaus pavadinimas** | **Įsiskolinimo suma, Eur** |
| --- | --- | --- |
| 1. | AB „Energijos skirstymo operatorius“ | 68,15 |
| 2. | UAB „Ignitis” | 57,94 |
| 3. | VSDF valdyba prie socialinės apsaugos ir darbo ministerijos | 34,01 |
|  | **Iš viso:** | **160,10** |

* 1. **P17** Sukauptas mokėtinas sumas (FBA, eil. Nr. E.II.11) sudaro sukauptos atostogų rezervo mokėtinos sumos (56092,28 Eur).
	2. **P18** Grynąjį turtą – 9943,43 Eur sudaro spec. programų lėšos be atostogų rezervo mokėtinų sumų (1082,84 Eur): maisto produktų likutis sandėlyje (407,57 Eur), materialiojo turto likutinė vertė (3134,07 Eur), tėvų įmokų likutis banke (1295,45 Eur), tėvų įmokų priskaitymai (913,73 Eur), pervestos įmokos į biudžetą, bet nesusigrąžintos (5275,45 Eur).

**Veiklos rezultatų ataskaita**

99. Veiklos rezultatų ataskaitoje (eil. Nr. A.I.1.) „Finansavimo pajamos iš valstybės biudžeto“ sudaro finansavimo pajamos iš mokymo lėšų.

100. Veiklos rezultatų ataskaitoje (eil. Nr. A.I.2.) „Finansavimo pajamos iš savivaldybių biudžeto“ sudaro finansavimo pajamos iš Šiaulių miesto savivaldybės biudžeto ir lėšos, skirtos faktinėms vaiko išlaikymo įstaigoje išlaidoms kompensuoti.

101. Veiklos rezultatų ataskaitoje (eil. Nr. A.I.4.) „Finansavimo pajamos iš kitų finansavimo šaltinių“ sudaro finansavimo pajamos iš paramos lėšų.

102**. P21** Veiklos rezultatų ataskaitoje (eil. Nr. A.III.1) „Pagrindinės veiklos kitos pajamos“ sudaro pajamos už ugdytinių išlaikymą ir darbuotojų maitinimą įstaigoje ir salės nuomą.

103. **P02** Pagrindinės veiklos sąnaudos – 743557,71 Eur.

104. **P22** Darbo užmokesčio ir socialinio draudimo sąnaudos – 615327,22 Eur, iš jų:

* Darbo užmokestis – 606008,28 Eur.
* Socialinis draudimas – 9318,94 Eur.

 Lyginant su praėjusiais metais, sąnaudos padidėjo, nes padidėjo darbuotojų atlyginimai, keliems darbuotojams buvo išmokėtos išeitinės išmokos, papildomai 0,5 etatu įdarbintas judesio korekcijos mokytojas ir 0,25 etatu įdarbintas auklėtojas.

**Segmentai**

105. Informacija pagal veiklos segmentus pateikta pagal 25-ojo VSAFAS priede nustatytą formą.

106. **P02** pinigų srautų ataskaitoje išmokos sudaro – 726884,88 Eur.

**Nebalansinė sąskaita**

107. Ūkinis inventorius, naudojamas lopšelio – darželio veikloje, apskaitomas nebalansinėje sąskaitoje. Jo vertė ataskaitinio laikotarpio pabaigoje 118678,79 Eur.

108. Lopšelis – darželis „Eglutė“ pagal 2004 m. lapkričio 22 d. valstybinės žemės panaudos sutartį Nr. PN29/04-0286 naudoja 0,8903 ha ploto žemės sklypą, kurio indeksuota vertė 64200,00 Eur. Šio žemės sklypo vertė apskaitoma nebalansinėje sąskaitoje.

109. Lopšelis – darželis „Eglutė“ pagal priėmimo perdavimo aktus naudoja konteinerius plastmasės ir popieriaus atliekoms, komunalinėms atliekoms, stiklo atliekoms kaupti. Jų vertė sudaro 787,29 Eur. Konteineriai apskaitomi nebalansinėje sąskaitoje.

Direktorė Roberta Jankūnienė

 Vyr. buhalterė Lina Trukšina